ระหว่างรอร้านอาหารที่จะไปทานเปิด เลยต้องหาร้านคาเฟ่นั่งรอย่อยไปพลางๆ เปิดวงในดูเห็นที่นี่รีวิวเยอะและดาวเยอะอยู่ ลองเสี่ยงมาดู โดยที่รู้ว่าคนที่มาที่นี่ต้องทานกาแฟ ในร้านจะมีป้าย บอกลักษณะชนิดของกาแฟ เหมือนเป็นนิทรรศกาลกาแฟเลยว่าได้ มีเมล็ดกาแฟ ชนิดต่างๆมากมายวางเรียงให้เราได้สัมผัส และยังมีขายเมล็ดกาแฟสำหรับผู้ที่สนใจด้วย

ร้านอยู่ในซอย รามคำแหง164 จากปากซอยเข้ามาไม่ลึกมากนัก ร้านจะอยู่ทางซ้ายมือ ให้สังเกตโรงเรียนทางขวามือ และเลยไปเล็กน้อย ร้านจะอยู่ฝั่งตรงข้าม เป้นห้องในตึกแถว 

มีบริการ wifi ฟรี แถมแรงใช้ได้เลย 
มีน้ำเปล่าบริการฟรี
ที่จอดหาริมถนน
ร้านเปิด 6.00-17.00

ที่นี่ไม่มีเครื่องดื่มประเภทปั่นจำหน่ายแล้วค่ะ มีแค่ร้อนและเย็นเท่านั้น ขนมก็ไม่มีขายแล้ว ตัวเลือกของเราเลยน้อยลงเยอะ สั่งเป็นมอคค่าเย็น ราคา 65฿ ถ้าเป็นเมนูพวกกาแฟ เรามักจะทานพวกมอคค่ามากกว่า เพราะมีชอคโกแลตผสม รสชาติที่นี่เข้มข้น ไม่หวานเท่าไหร่ หอมกลิ่นกาแฟ รสชาติใช้ได้ สำหรับคนที่ไม่ใช่คอกาแฟอย่างเรา